b'\n_START_ARTICLE_\nSoftengine\n_START_SECTION_\nBiografi\n_START_PARAGRAPH_\nSoftengine blev dannet i 2011 i den finske by Sein\xc3\xa4joki. Efter at have vundet konkurrencen The Lions, udsendte de den 8. marts 2012 debutalbummet Hmm, Fra dette album opn\xc3\xa5ede is\xc3\xa6r sangen "Endless Waterfall" en del opm\xc3\xa6rksomhed._NEWLINE_Gruppen vandt den 1. februar 2014 Uuden Musiikin Kilpailu (UMK), den finske forh\xc3\xa5ndsudv\xc3\xa6lgelse til Eurovision Song Contest, med nummeret "Something Better". Ved Eurovision 2014 i K\xc3\xb8benhavn gik de videre fra den anden semifinale den 8. maj med nummeret og n\xc3\xa5ede senere en 11. plads i finalen to dage senere._NEWLINE_Softengine skrev endvidere kontrakt med pladeselskabet Sony Music samtidig med deltagelsen i UMK.'